પ્રાપ્ત માહિતી અનુસાર અમરાઇવાડી વિસ્તારમાં રહેતા 17 વર્ષીય રાજુ અને 19 વર્ષીય અલ્પેશ જુગાર રમવાનો શોખ ધરાવે છે. જુગાર રમવા માટે પરિવારજનો પાસેથી રૂપિયા નહીં મળતાં બન્ને જણાએ ચોરી કરવાનું શરૂ કર્યું હતું. આ વર્ષે રાજુ અને અલ્પેશે શહેરના પોશ વિસ્તાર વસ્ત્રાપુર, નવરંગપુરા તથા કૃષ્ણનગર વિસ્તારમાં ત્રણ બાઇકની ચોરી કરી હતી. આ સિવાય જજીસ બંગલો વિસ્તારમાં આવેલી થોડાક સમય પહેલાં રૂદ્ર કોમ્પ્લેક્સમાં માય મોબાઇલ શોપની દુકાનનું શટર તોડીને 16 મોંઘાદાટ મોબાઇલ તથા પેનડ્રાઇવ અને મોબાઇલ એસેસરીઝની ચોરી કરી હતી.